आज भगवान कुछ अच्छे मूड़ में थे , लगा उनकी फेसबुक पर बहुत अच्छे कमैंट्स लिखे मिले हैं उनको , लाइक्स भी अनगिनत। मैंने कहा भगवान जी कब से आप मुझे अपनी राज़ की बात बाद में पता चलने का ज़िक्र करते आये हो अब आज तो बता भी दो। आज यही मांगता हूं , बेचारे भगवान फंस गए , हर दिन सीस झुकाता और पूछते क्या चाहिए और मैं रोज़ वही मांगता मुझे हमेशा सही राह पर चलने की समझ देना , मैं बहुत पापी हूं जाने किस किस को बुरा भला कहता हूं। मुझे झूठ से बचाना और सच बोलने का साहस देते रहना ताकि निडरता पूर्वक निस्वर्थ सच बोल कर इक अच्छा काम करता रहूं। आज मैंने अपनी मांग भगवान को पता चलने से पहले ही बदल दी तो भगवान को विवश होकर मुझे अपना राज़दार बनाना पढ़ा। मगर इक वादा भी लिया कि उसका ये राज़ अपनी जुबां पर नहीं लाना , और मैं अपना वादा तोड़ भी नहीं रहा हूं क्योंकि मैं मुंह से कुछ बोलकर किसी को नहीं बता रहा , लिख रहा हूं और आप भी पढ़ बेशक लेना इस राज़ को अपने भीतर राज़ की तरह रखना बोलना मत। बोलोगे तब भी लोग सच पर यकीन नहीं करते आजकल झूठ पर विश्वास करते हैं सभी। नेता अधिकारी सरकार तभी झूठ पर झूठ बोलते हैं , सच नहीं बताते कभी किसी को कि जनता की सेवा नहीं जनता को अपना गुलाम समझते हैं।